Title: Danmarks konger og dronninger
Description: Danmark har verdens ældste monarki. Vi kan med sikkerhed trække kongelinjen tilbage til Gorm den Gamle i 950?erne, måske endnu længere. Men hvordan så fortidens konger og dronninger ud? Hvem var de? Hvilket tøj gik de i? Hvilke ædelstene og magtsymboler brugte de? Det giver Jim Lyngvild sit personlige bud på i Danmarks konger og dronninger. Med sine overdådige rober og dragende fotografier gør Jim Lyngvild danmarkshistorien levende og nærværende. Han har ladet sig inspirere af fortællingerne om vores konger og dronninger, og ud fra de fakta, vi kender, har han genskabt historien om, hvordan de kunne have set ud. Jim Lyngvilds smukke fotografier ledsages af korte tekster om hver af de kongelige personligheder, så det er let og overskueligt at følge kongerækken hele vejen op til vor tids dronning Margrethe II og prins Henrik.
Subjects: Portrait photography, Kings and rulers, History
Places: Denmark
People: Jim Lyngvild